**12 ΣΤΟΧΟΙ ΓΙΑ ΤΟ ΗΡΑΚΛΕΙΟ**

1. **Κοινωνική πολιτική**

* Πρώτη προτεραιότητα στον καιρό της κρίσης
* Ενίσχυση δημοτικών υπηρεσιών κοινωνικής πρόνοιας: κοινωνικού ιατρείου, φαρμακείου, παντοπωλείου, κέντρου υποδοχής αστέγων, προγράμματος «βοήθεια στο σπίτι».
* Στήριξη κοινωνικών δομών Εκκλησίας, Ιδρυμάτων Καλοκαιρινού & εθελοντικών οργανώσεων.

1. **Το όραμα του Μεσογειακού Κέντρου και η καθημερινότητα των πολιτών**

* Όραμά μας για το Ηράκλειο: να γίνει κέντρο επιστήμης, πολιτισμού και οικονομίας.
* Αναγκαία προϋπόθεση: η επίλυση των καθημερινών προβλημάτων των δημοτών: καθαριότητα, πράσινο, καλής ποιότητας οδοστρώματα και πεζοδρόμια, ράμπες αναπήρων και διαβάσεις τυφλών ελεύθερες.
* Ενίσχυση, αναδιοργάνωση και ηλεκτρονική διακυβέρνηση των δημοτικών Υπηρεσιών.
* Απαιτούνται μεγάλα έργα υποδομής, όπως αυτά που αναφέρονται στη συνέχεια.

1. **Μεγάλα έργα υποδομής**

* Διεκδίκηση:
  + Ενός σύγχρονου αυτοκινητοδρόμου για τον ΒΟΑΚ και τους κάθετους άξονες,
  + Της ηλεκτρικής διασύνδεσης της Κρήτης,
  + Μαρίνας στο Παγκρήτιο Στάδιο.
  + Της ανάληψης της διοργάνωσης των Μεσογειακών Αγώνων του 2025
* Προετοιμασία πρότασης για τη μελλοντική αξιοποίηση των χώρων, που απελευθερώνονται στη θέση του Αεροδρομίου.
* Αδελφοποίηση με σημαντικές πόλεις του εξωτερικού, ολοκλήρωση πρώτα της αδελφοποίησης με Βενετία και Τολέδο.

1. **Η πόλη εντός των τειχών**

* Εφαρμογή της μελέτης της παλιάς πόλης, με τροποποιήσεις ως προς επιμέρους σημεία της.
* Ανάπλαση της Πλατείας Ελευθερίας.
* Δωρεάν στάθμευση των οχημάτων των μόνιμων κατοίκων του κέντρου .
* Ένταξη των τειχών στη ζωή της πόλης, διαμόρφωση δρόμων περιπάτου, ποδηλατοδρόμων, φυτεύσεις, παιδικές χαρές, στάσεις αναψυχής.
* Άνοιγμα όλων των πυλών των τειχών για το κοινό.
* Οργάνωση πολιτιστικών διαδρομών.
* Απόκτηση σταδιακά από τον Δήμο Ηρακλείου:
  + των 4 ενετικών ναών του κέντρου της πόλης
  + των κτηρίων του Λυκείου «ο Κοραής»
  + του χώρου έναντι του αγάλματος του Βενιζέλου, με στόχο την ένωση του πάρκου Γεωργιάδη με την πλατεία Ελευθερίας και τη διάσωση του Ηρώου.
* Σε συνεργασία με τον Δήμο Ρεθύμνου αξιοποίηση των κτιρίων Τρανταλλίδη στην Αγ. Τίτου και στην Ιδομενέως
* Διεκδίκηση της διαμόρφωσής του Πανανείου σε Κέντρο Υγείας Αστικού Τύπου και Κέντρο Μητέρας Παιδιού.

1. **Ηράκλειο εκτός των τειχών – Ύπαιθρος**

* Ολοκλήρωση των πολεοδομικών μελετών, απαραίτητη προϋπόθεση για να να εκτελεστούν έργα υποδομής.
* Έργα σ’ όλες τις συνοικίες: ύδρευση – αποχέτευση, οδοποιία, σχολικά κτήρια, πάρκα, παιδικές χαρές.
* Πρόγραμμα ανάδειξης του ποταμού Γιόφυρου με περιπατητικές διαδρομές στις όχθες του και ανάπλαση των Ταμπακαριών στα Καμίνια.
* Αναθεώρηση της κυκλοφοριακής μελέτης για ολόκληρη την πόλη.
* Αποσυμφόρηση της Λεωφόρου Κνωσού με τη διάνοιξη της οδού Αρχελάου και απόκτηση έκτασης 15 στρεμμάτων για τη δημιουργία αθλητικού κέντρου στον Άι Γιάννη.
* Στήριξη των γεωργικών οικισμών της υπαίθρου με αγροτική οδοποιία, χώρους προβολής των γεωργικών προϊόντων, αναπλάσεις, οδοποιία, χώρους στάθμευσης,
* Επίσης δίκτυα ύδρευσης – αποχέτευσης και βέβαια βιολογικοί καθαρισμοί, για να προστατευθεί το περιβάλλον και να καθαρίσουν τα φαράγγια και οι ποταμοί.
* Ανάδειξη των αξιοθέατων της υπαίθρου, όπως το Κάστρο του Νικηφόρου Φωκά στον Προφήτη Ηλία. Στόχος μας η ισόρροπη ανάπτυξη κέντρου, προαστίων και υπαίθρου.

1. **Ύδρευση – αποχέτευση**

* Στόχος στην ύδρευση η συνεχής ροή, στην αποχέτευση η σταδιακή εξάλειψη των βόθρων.
* Αξιοποίηση των νερών του Αλμυρού σε συνεργασία με τον Δήμο Μαλεβιζίου.
* Αναγκαία η αντικατάσταση των παλαιών δικτύων & υδρομέτρων, που ορθώς ξεκίνησε η παρούσα δημοτική αρχή.

1. **Καθαριότητα**

* Υποστήριξη με μηχανήματα του καθαρισμού των οδών, κλειστοί κάδοι και, πιλοτικά, σε περιοχές που θα το ζητήσουν οι δημότες, κάδοι στα σπίτια.
* Μικροί απορριμματοδέκτες παντού, πλύσιμο οδών με αξιοποίηση των υπόγειων νερών.
* Καμπάνια ενημέρωσης των πολιτών, συστάσεις επί 6 μήνες και μετά και πρόστιμα.
* Καινοτομία; αντιμετώπιση της αφισορύπανσης με εγκατάσταση ηλεκτρονικών πινάκων για την προβολή των εκδηλώσεων σε συνεργασία με το ΙΤΕ.

1. **Σχολική στέγη – παιδικές χαρές**

* Αναζήτηση χώρων και πόρων για την ανέγερση νέων σχολικών κτηρίων. Μεγάλες οι ανάγκες νηπιαγωγείων λόγω της απόφασης για διετή προσχολική αγωγή.
* Συντήρηση των υφιστάμενων σχολικών κτηρίων καθώς και των παιδικών χαρών με γενναία ενίσχυση, οργάνωση και χρηματοδότηση της Τεχνικής Υπηρεσίας.

1. **Αδέσποτα**

* Ενίσχυση του Δημοτικού Κυνοκομείου, συνεργασία με φιλοζωικές οργανώσεις και φιλόζωους συμπολίτες
* Μεταφορά αδέσποτων, σε φυσικό περιβάλλον, κατάλληλα διαμορφωμένο, με προστασία και φροντίδα.

1. **Οχύρωση έναντι θεομηνιών**

* Αντιπλημμυρική προστασία με κατασκευή φραγμάτων στον Γιόφυρο και στον Ξεροπόταμο.
* Αντισεισμική προστασία με διάνοιξη οδών διαφυγής, οργάνωση υπαίθριων χώρων προσωρινής παραμονής, αντιμετώπιση ετοιμορρόπων με ενισχύσεις, προστατευτικές κατασκευές, καθαιρέσεις επικίνδυνων στοιχείων και σε ακραίες, μη αναστρέψιμες περιπτώσεις, κατεδαφίσεις.
* Εκπαίδευση του πληθυσμού, ιδίως των μαθητών, για τη συμπεριφορά σε περίπτωση σεισμού.

1. **Συνεργασίες**

* Συνεργασία:
  + με τα τρία Ανώτατα Εκπαιδευτικά Ιδρύματα και τα σπουδαία Ερευνητικά Κέντρα της Κρήτης
  + με τον Οργανισμό Λιμένος, τους όμορους Δήμους, την Περιφέρεια Κρήτης, την Κεντρική Κυβέρνηση και τις τοπικές Υπηρεσίες των Υπουργείων.

1. **Πολιτισμός**

* Συνεχίζομε όλες τις καταξιωμένες πολιτιστικές εκδηλώσεις του Δήμου Ηρακλείου.
* Δίνομε στον άξιο Καλλιτεχνικό Διευθυντή, κ. Μύρωνα Μιχαηλίδη, τις δυνατότητες να πραγματοποιήσει τα σχέδιά του για το Πολιτιστικό Κέντρο.
* Προτείνομε την Ίδρυση ορχήστρας παραδοσιακής μουσικής.
* Μεριμνούμε για τον εμπλουτισμό των αρχείων της Βικελαίας Βιβλιοθήκης, συνεχίζομε το εκδοτικό της πρόγραμμα και την ενισχύομε με προσωπικό, που θα διαδεχθεί τα άξια στελέχη, που σήμερα είναι κοντά στη συνταξιοδότηση.
* Συνεχίζομε ως παράταξη τη διοργάνωση ομιλιών, συναυλιών και εκδόσεων.